GRUP+4+-+CONTE+2+-+NUS

= GRUP 4 - CONTE B2 (Adaptació del conte inicial B1) =


 * EL CORRECTE CAMÍ **

Escola Joan Llongueras

En un país proper hi vivia un noi que tenia 23 anys i es deia Pau. Tenia un germà petit, l’Àlex, que era sord i tenia privació de l'oïda i de la paraula, deguda a la sordesa. Anava a una escola i, a la seva classe, hi havia una nena que l’ajudava però, la resta de nens i nenes, no volien tenir amistat amb ell. A més de l’escola els pares portaven l’Àlex a l’Esplai Aspirantat. Allà va conèixer una altra nena que tenia la mateixa diversitat funcional que ell i va aprendre a relacionar-se amb ella. A l’esplai hi havia uns monitors especialistes que els ensenyaven a utilitzar el llenguatge de signes i, poc a poc, van anar aprenent a comunicar-se amb altres nens i altres nenes. També es va iniciar en el món del futbol i se li donava prou bé. En Pau sempre estava molt preocupat per l’Àlex perquè volia que pogués sentir com els altres nens i nenes. Per això, va començar a investigar com ho podria aconseguir. Va crear un grup de treball amb els seus amics; en Rodrigo i en Joan. Com que en Pau, en Joan i en Rodrigo tenien un grup de rap, van fer un gran concert a Sabadell per recaptar fons per a la investigació i, finalment, van trobar la solució.

L’Àlex va ser el primer nen del món en tenir un implant coclear, que consisteix en un transductor que transforma els senyals acústics en senyals elèctrics que estimulen el nervi auditiu. L’Àlex va començar a sentir i a escoltar els seus companys i les seves companyes. Va aprendre a relacionar-se amb normalitat i va tenir molts amics i amigues.

Al cap d’uns anys, aquest implant va funcionar tan bé que l’Àlex va poder aprendre a parlar perfectament i va ser un dels millors cantants de rap del món i, juntament amb el Pau, el Rodrigo i el Joan, van triomfar amb el seu grup i es van fer famosos arreu del món.

La pau, per en Pau, és el camí correcte per a viure en un món millor. Per això es dedica a viure amb menys per viure més i ajudar a la gent. Ser solidari no és donar allò que et sobra sinó compartir allò que tens.